*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*43. számú előterjesztés*

Bátaszék Város Önkormányzata Képviselő-testületének 2017. március 1-jén,

16,00 órakor megtartandó ülésére

*A Bethlen Gábor Alapkezelő Zrt. által meghirdetett „Testvér-települési programok és együttműködések” című pályázaton való részvétel jóváhagyása*

|  |
| --- |
| **Előterjesztő:** dr. Bozsolik Róbert polgármester    **Készítette:** Takácsné Gehring Mária aljegyző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  KOIS Bizottság: 2017.02.27.  Pénzügyi és Gazdasági Bizottság: 2017.02.28. |

**Tisztelt Képviselő-testület!**

A Bethlen Gábor Alapkezelő Zrt. pályázatot hirdet a Bethlen Gábor Alap 2017. évi „Nemzetpolitikai célú támogatások” előirányzata terhére. A pályázat célja az ország határain kívül élő magyarság szülőföldjén való boldogulásának, a magyarországi sokoldalú kapcsolatok ápolásának és fejlesztésének előmozdítása, a magyar nemzeti azonos­ságtudata megerősítésének támogatása a testvér-települési együttműködés erősítése útján. Elsősorban az ország és a Kárpát-medence magyarok lakta települései közötti magyar-magyar kapcsolatok ápolását és fejlesztését célzó testvér-települési programok és együttműködések támogatása. Ezen belül:

* meglévő együttműködések kölcsönös fejlesztése magyarországi önkormányzatok és Szlovákia, Ukrajna, Románia, Szerbia, Horvátország, Szlovénia, Ausztriaönkormány­zatai között,
* a tapasztalatcsere, a tudás és a legjobb gyakorlatok átadása,
* a magyar történelemhez kapcsolódó események és a nemzeti ünnepeinkhez kapcsolódó közösen megvalósítandó programok támogatása,
* a testvér-településeken működő oktatási és nevelési intézmények együttműködésé­nek támogatása, a kulturális örökség ápolása, kulturális, ifjúsági és hagyományőrző tevékenységek megvalósítása,
* új testvér-települési kapcsolatok kiépítése.

A programok lebonyolításának költségei (programokhoz kapcsolódó anyagbeszerzés, szolgáltatások, a programokhoz kapcsolódó személyi kifizetések és azok járulékai) tartoznak a támogatható kiadások közé.

Pályázatot a magyarországi települési önkormányzatok nyújthatnak be, melyben be kell mutatni, hogy mely határon túli településsel együttműködve kívánja a pályázó a pályázatban szereplő programot megvalósítani.

Az elnyerhető vissza nem térítendő támogatás összege 500.000 Ft-tól 2.500.000 Ft-ig terjedhet. A támogatás intenzitás mértéke az összes elszámolható költség 100 %-a.

A pályázat megvalósítási időszaka: 2017. május 1-2018. április 30.

Benyújtási határidő: 2017. március 31. 14 óra

Önkormányzatunk pályázatot kíván benyújtani a **2017. november 3-4. között megrendezésre kerülő „Bátaszék – Nagysalló 20 éve a barátság közös útján”** program költségeinek támogatására. A kétnapos rendezvény a 20 éves jubileumi nagysallói testvér-települési kapcsolat jegyében zajlana, amely során kiállításra, könyvbemutatókra, ökomenikus istentiszteletre, ünnepi testületi ülésre is sor kerülne. Az önkormányzat gondozásában egy szakácskönyv kiadását tervezzük Kárpát-medence ízei Bátaszék tűzhelyén címmel, amely bemutatja településünk gasztronómiájának sokszínűségét. A fő programot a Reneszánsz Királyi Gasztronómiai Est jelentené, ahol a helyi népcsoportok és civil szervezetek mellett erdélyi, felvidéki és bácskai települések is bemutathatnák tájjellegű ételeiket, de ahol sztárséfek is helyet kapnának.

A kiírás alapján a maximálisan adható 2.500.000 Ft támogatásra nyújtanánk be a pályázatunkat.

Kérem a tisztelt képviselő-testület, támogassa a pályázat benyújtását.

**Határozati javaslat:**

**a „Testvér-települési programok és együttműködések” című pályázaton való részvétel jóváhagyásáról**

Bátaszék Város Önkormányzatának Képviselő-testülete a Bethlen Gábor Alapkezelő Zrt. által meghirdetett „Testvér-települési programok és együttműködések” című felhívás keretében támogatási kérelmet nyújt be „Bátaszék – Nagysalló 20 éve a barátság közös útján” címmel a 2017. november 3-4. között megrendezésre kerülő, és Nagysalló településsel fennálló 20 éves testvér-települési kapcsolat programjainak költségeire.

Határidő: 2017. március 31.

Felelős: Takácsné Gehring Mária aljegyző

Izsák Mónika ügyvezető

(a pályázat benyújtásáért)

Határozatról értesül: Bátaszékért Marketing NKft.,

BKÖH pénzügyi iroda,

irattár